સાથે સાથે શાખાઓની કામગીરીની સમીક્ષા કરાઈ હતી. ઘણી શાખાઓની કામગીરી ૮૫થી ૯૦ ટકા જ્યારે કેટલીક શાખાઓની કામગીરીમાં ૧૦૦ ટકા લક્ષ્યાંક પૂર્ણ કરાયો હોઈ પદાધિકારીઓએ ડીડીઓ, શાખા અધિકારીઓ અને કર્મચારીઓને બિરદાવ્યા હતા. પ્રમુખની ગામડાંની મુલાકાત સમયે સામે આવેલા તલાટીઓ અને ડોક્ટરોની અનિયમિતતા જેવા પ્રશ્નોની ચર્ચા પણ કરાઈ હતી. જ્યારે વિવેકાધીન, પ્રોત્સાહક, આયોજન, MP-MLA, સદસ્ય, સ્વભંડોળ જેવી વિવિધ ગ્રાન્ટનાં વિકાસકાર્યો ઝડપથી અને સમયમર્યાદામાં પૂર્ણ કરવા સૂચન કરાયું હતું. તૂટેલા રસ્તા રિસરફેસ કરવા, સિંચાઈની નાની યોજનાઓ ઝડપથી આગળ વધે, રોગચાળાનું પ્રમાણ વધ્યું છે ત્યારે દવાનો નિયમિત છંટકાવ થાય, ખેતીવાડી શાખાને વિવિધ યોજનાઓ ખેડૂતો સુધી પહોંચાડવાનું સૂચન કરાયું હતું. પદાધિકારીઓએ જિલ્લા વિકાસ અધિકારીની વિકાસલક્ષી કામગીરીની સરાહના કરી હતી.